ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ru ky ru ky ky ru ky ru ru ru mn ru sah ru ky ru ky ru ky bg ru ru ky ru ky ru ky ru ru ky ru ru ru ky ru kk ky ru kk ru ky ru ru ru ky ru ky ru mn ru ky ru ru ru av ru ky ru ky ru bg kk ru
"Агым", 20.08.10 - 10-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ак үйгө очурат узун, өмүр кыска
Акыркы он беш жыл аралыгында Кыргызстанда президенттик администрациянын орду өзгөчө болуп келген. Кыргыз саясаты Мисир Ашыркулов, Аманбек Карыпкулов, Медет Садыркулов сыяктуу саясатта оң да, сол да жагынан бышкан аткаминерлерди көрдү. Администрация башчысы өзүн кай тарабынан көрсөтө алса, коомдогу орду ошого жараша аныкталчу. Ишти уюштура билүү интрига менен коштолуп, саясый оппоненттерди аренадан чаап түшүү үчүн абдан айлакер болуп, бир эле учурда президенттин да, коомчулуктун да көңүлүн таба билүү көрүнгөн эле саясатчынын колунан келбейт. Биз президент
Эмилбек КАПТАГАЕВ тууралуу төмөндө сөз кылабыз.
Алгач Эмилбек мырзанын өмүр таржымалына кыскача токтолсок. Саламат атанын уулу 1957-жылдын 18-июнунда жарык дүйнөгө келген. Кичи мекени Ысык-Көлдүн Чоктал айылы. Эмгек жолун Улуттук илимдер академиясынын физика жана математика институтунун кызматкерлигинен баштаган. 1991-1993-жылдар аралыгында өкмөт алдындагы жаштар иштери боюнча мамлекеттик комиссияда башкы адистикти аркаласа, андан соң премьер-министрдин кеңешчиси болгон.
1989-жылы Бишкектин жака белинде жер басып алуу башталган. Натыйжада "Ашар" кыймылы түзүлүп, төрагалыкка Каптагаев шайланган. Ошол учурдагы кырдаалды - Кыргызстандын өз алдынча эгемендүүлүккө жетише электигин эске алсак, Эмилбек мырзанын коммунисттик системага каршы чыкканын эрдик катары баалаганыбыз оң.
Каптагаевдин карьералык өсүшү 1996-жылга барып такалат. Дал ошо жылдан тартып ал өкмөт алдындагы дин иштери боюнча мамлекеттик комиссиянын төрагасы, Ысык-Көл облгубернаторунун 1-орунбасары, ал ортодо Жети-Өгүз районуна аким болгон.
Душман болуу бир паста
Жогоруда айтылгандай, Каптагаев өмүр бою мамлекеттик кызматты аркалаган. "Бизнестин ичегисине кан куюп", башынан ашкан байлык чогултканы боюнча так маалымат жок. Акыркы кезде ал "Улуу Биримдик" партиясын түзгөнү маалым.
"Улуу Биримдикчил" саясатчы президенттик администрация башчылыгына кантип келди? Дегеле, анын оппозиция катарына кошулушу да табышмактуу. Анткени ага Бакиевдин тушунда деле кысым көрсөтүлгөн эмес. Тескерисинче, "Ысык-Көл" биосфералык дирекциясынын генералдык директору (2006-2007-жылдары) болгон. Атүгүл маркум Медет Садыркулов менен жылуу алакада болгону тууралуу да маалымат бар. Анда неге Бакиев бийлигинин элдешкис душманына айланды?..
Кезинде эркин гезиттердин бири Эмилбек мырзаны оппозициянын политтехнологу катары сыпаттаган макала баскан. Былтыр президенттик шайлоодо Алмазбек Атамбаевдин программасын ушу киши иштеп чыккан дешет.
Эмилбек мырзага карата эки президент тушунда тең кылмыш иши ачылган. Козголгон кылмыш иштеринин тамыры бир. 2004-жылы Ысык-Көл обладминстрациясынын өнүктүрүү фондунун балансындагы каражаттарды максатсыз пайдаланган деп шектелип, аз жерден темир тор артына кете жаздаган. Бирок ал иш аягына чыкпай токтотулган. Мунун себеби ачык түшүндүрүлгөн эмес. Бейрасмий маалыматтарга караганда, Каптагаевди чоң кырсыктан экс-ханайым Майрам Акаева сактап калган деп айтылат.
Арадан төрт жыл өткөн соң Бакиев бийлиги ошол эле кылмыш ишин кайрадан козгоп, Каптагаевдин эсебин табууга аракет жасаган. Кызыгы, анда дагы мурдагыдай сценарий кайталанып, сот тарабынан толук акталган. "Улуу Биримдиктин" лидери өзүнө тагылган айыптар негизсиз экенин, оппозициялык принципти тутунганынан улам бийлик тарабынан ушинтип кысым көрсөтүлүп жатканын ММКда кеңири билдирген.
Бир кызык факт. Каптагаев өкмөт астындагы дин иштери боюнча мамкомиссияны (1996-1999-жылдары) жетектеп турганда түрдүү багыттагы диний уюмдар каттоодон өткөн. Биздин колдогу документке ылайык, үч жыл аралыгында расмий катталган диний уюмдардын саны 165ге жеткен. Алар кайсы критерийлердин негизинде каттоодон өткөнүн изилдесең көп сырдын башы ачылчудай. Асыресе, финансылык тартип бузуулар, диний уюмдардын ишмердүүлүгү сыяктуу маселелер. Буга Каптагаевдин өзү не дээр экен?
Дагы бир факт, өткөн жылдын октябрь айында Эмилбек мырза "мени сабап кетишти" деп көзү-башы тоодой шишиген кебетеси менен журналисттерге маалымат берген. Ал сабалгандан бир айдан кийин гана бул окуя жөнүндө айтып, дегеле, сабалганы боюнча укук коргоо органдарына кайрылбаганы да таңгалычтуу…
Айтмакчы, Каптагаев түзгөн "Улуу Биримдик" партиясынын кадыры канча экенин "Жаңы Агым" гезити өткөн сандарында аныктаган. Бирок, администрация башчысынын бизге билдиргени боюнча "Улуу Биримдик" партиясы алдыдагы шайлоолорго катышпайт. Катышпаганы менен анын жанын койбогондор бар окшобойбу, "Туран" партиясынын лидерлеринин бири Каныбек Иманалиев өткөн жумада журналисттерге "Улуу Биримдик" партиясы "Туранга" кошулду деп расмий маалымдаган. ("Жаңы Агым" №6, 13-август) А Эмилбек мырзанын айтымында, анын партиясы эч кандай башка партияларга кошулган эмес. А Каныбек мырзанын айтымында, партиялардын кошулганы жөнүндө протокол бар. Кимисине ишенүүгө болот, билбейбиз…
Каптагаев тууралуу учкай маалымат
Үй-бүлөлүү, эки кыз, бир уулдун атасы.
Бала чагында художник болууну кыялданган. Бирок атасынын каршы чыкканынан улам математика тармагын тандаган. Физика-математика жаатында кандидаттыкты жактаган.
Туңгуч ажонун колунан "Манас" эпосунун 1000 жылдыгы медалын тагынган.
III даражадагы мамлекеттик кеңешчи.
Даярдаган Нурканбек КЕРИМБАЕВ, e-mail:nurkan@vb.kg, тел.:38-67-19
кыргыз тилиндеги гезит "Агым"
email • архив • редакция
Акыркы 12 жылда Ошто КР эл артисти
наамын эки кыргыз, беш өзбек алган
Өзгө да, жатка да өгөй мекендештер
Ак үйгө очурат узун, өмүр кыска
"Бизге акыл-эс диктатурасы керек"
"Атамды экинчи жолу өлгөндөй кылышты"
"Кээ бирөөлөр мен эң жакын досумун деп ойлоп жүрүшөт"
"Үсөнов чалып, "эмнеге саясатка кийлигишесиң, эмнеге токтомду аткарбайсың?" деди"
Каны суюк деп бекер айтылбайт
"Урмат" көргөндөр, оодара салчулар же "Жаннатта" ким жатат?
"Менин зордукталганым аз келгенсип, соттор да кордошту"